es consciente de un objeto, y solo uno de naturaleza sana. Esto es 19 Ka dinako tše dingwe letswalo le ka re ahlola ka mo go feteletšego, la tlaiša modiradibe ka gore a ikwe a le molato nako e telele ka morago ga gore maikwelo a bjalo a se sa hlwa a phetha morero le ge e le ofe o holago. Maemong a bjalo, re ka swanelwa ke go kgonthišetša pelo ya rena yeo e ikahlolago gore Jehofa ke yo mogolo go feta maikwelo ka moka a batho. Re swanetše go dumela le go amogela lerato la gagwe le tebalelo ya gagwe, go fo swana le ge le rena re kgothaletša ba bangwe go dira bjalo. (Bala 1 Johane 3:19, 20) Ka lehlakoreng le lengwe, letswalo leo le hlwekišitšwego le tliša khutšo ya ka gare, boiketlo le lethabo le legolo leo le hwetšwago ka sewelo lefaseng le. Ba bantši bao ba kilego ba dira sebe se segolo ba ile ba thabela kimollo ye e kgolo gomme lehono ba kgona go ba le letswalo le lebotse ge ba dutše ba hlankela Jehofa Modimo.​—1 Bakorinthe 6:11.